|  |
| --- |
| Mødedato: 19. december 2022, kl. 15.00-17.00  Mødested: 1614-374  Mødeemne: Studienævnsmøde i studienævn for oral sundhed  Deltagere:  Undervisere: Lene Meilstrup Martinussen, Uwe Henriksen, Chris Ejlerskov  Studerende: Lars Lauritzen (TP)  Observatører: Helle Hornhaver, Manfred Jacobi Nielsen (TP), Pernille Koustrup Ildvad (KT)  Studieadministrationen: Emma Alstrup T. Andreasen (ref.)  Afbud: Mia Schou Johansen, Dorte Lindelof |

# Beslutning: Godkendelse af dagsordenen

Studienævnet godkendte dagsorden.

# Punkter fra studerende

Uwe spurgte ind til, om der gøres noget aktivt for at indhente punkter fra studerende, forud for møderne. Lars og Manfred fortalte, at der ikke gøres noget systematisk herfor. Nævnet var enige i, at der fremadrettet med fordel kan indføres systematisk påmindelse til de studerende. Uwe foreslog, at når dagsordenen sendes ud til nævnet, sendes en påmindelse til de studerende. Dette kan evt. gøres via BrightSpace.

# Orientering: Studentersager siden sidst

Studienævnet havde ingen kommentarer til sager siden sidst.

# Drøftelse: Udprøvning og eksaminator på M4 og M12

# Lene præsenterede punktet, og gav en forklaring på hvorfor Uddannelsesgruppen ønsker, at ændre antal af eksaminatorer.

# Helle spurgte ind til hvordan erfaringen fra i sommers havde været, hvor Lene kunne fortælle, at eksamenerne havde forløbet med succes på M12. Lars kunne fortælle, at de studerende havde givet udtryk form at det havde været en god oplevelse. Lars tilføjede også, at det ikke virker så overvældende, når der er én frem for fire eksaminatorer. Manfred var enig i dette. Lene bemærkede, at det kan være svært at sidde så mange eksaminatorer der skal eksaminere, når eksamen inkl. votering kun er 30 minutter. Uwe stillede spørgsmål til hvordan man sikre optimal sammensætning af kompetencer og profiler. Helle pointerede hertil, at en tandplejer med en overbygning (master eller kandidatuddannelse) ikke nødvendigvis har klinisk erfaring, hvorfor en tandplejer med en overbygning ikke nødvendigvis kan dække den kliniske del af eksamen på lige fod med dem, som har erfaring. Nævnet drøftede også om en tandlæge ville kunne eksaminere ii de humanvidenskabelige dele af eksamen. Nævnet var enige i, at det skal være en kvalificeret medarbejder der eksaminerer på M12, men at der ikke var andre krav hertil.

# Uwe spurgte ind til, om den modulansvarlige var blevet hørt i processen ift. ændringerne. Lene kunne fortælle, at det var de ikke. Uwe forslog, at der bliver udarbejdet en procedure for den fremadrettede dialog, hvor de modulansvarlige inddrages. Helle foreslog, at dette kunne tage udgangspunkt i kommissorie der beskriver den kursusansvarliges opgaver. Hvis de kursusansvarlige er enige i ændringen af antal eksaminatorer, bakker studienævnet op om én eksaminator på M4 forløbene.

# Drøftelse: Status på handleplanen 2022/2023

Lene præsenterede handleplanen og gav en gennemgang af punkter, som har deadline til statusmødet i 2023. Nævnets medlemmer kommenterede og bød ind undervejs.  
  
Den gode studiestart  
Lene foreslog, at der på det kommende studienævnsmøde i det nye år, arbejdes ud fra et brainstormformat, hvor nævnet kan komme med input til, hvad der kan stå om tandplejeruddannelsen på bachelor.au.dk. Nævnet vil også gerne udarbejde et udkast til teksten på ug.dk, som KU efterfølgende skal godkende.

Fagligt stærke og sammenhængende uddannelser  
***Uddannelsesudvikling***  
Indsatsen vedr. udarbejdelsen af kompetencekort er i gang og i fortsat udvikling. Arbejdet er lavet i samarbejde med Dorte Lindelof. Helle kunne fortælle, at kommissoriet endnu ikke er sendt ud, da der afventes indkaldelse af projektgruppen for kompetencekortet.  
Ift. samundervisning er planen, at de kursusansvarlige og andre undervisere skal klædes godt på til forudsætninger for god samundervisning. Planen er at dette arbejde begynder i foråret. Chris pointerede, at det er vigtigt at de forskellige undervisere, har kendskab til det der undervises i, nå der er forskellige professioner i der underviser i den teoretiske del. Dette gælder både kliniske og labtekniske procedure. Undervisere der varetager klinisk og teoretisk undervisning i protetik bør mødes og blive enige om hvilke procedure og metoder der skal undervises i, så de studerende oplever at der er sammenhæng mellem den teoretiske undervisning og der de rent faktisk skal gøre på klinik/lab.

Fagligt stærke og sammenhængende uddannelser   
***Videngrundlag og organisering af undervisere***

Med udgangspunkt i at sikre robusthed ift. undervisningsopgaven pointerede Lene og Helle, at dette også skal afspejles i de fremadrettede undervisereteams. På den måde sikres fagligt stærke og robuste undervisere. Opgaven skal faciliteres af viceinstitutlederen. Det har på nuværende tidspunkt ikke været muligt at lave en aftale med Institut for Folkesundhedsvidenskab.

***Videngrundlag***

Uwe stillede spørgsmål til om der på statusmøder kan tages beslutninger på vegne af fagmiljøet, når det kommer til implementering af kendskab og brug af EFP’s klassifikationer og retningslinjer. Det er viceinstitutlederen der skal sikre, at denne beslutning føres videre til fagmiljøet og den/de ansvarlige på fagområdet.

Motiverende studie- og læringsmiljøer   
***Feedback***Der afholdes møde angående feedback, dyadelæring mv. på tandplejer og klinisk tandteknikuddannelsen d. 20/12. Mødet skal hjælpe med at klæde underviserne på til det kommende arbejde, og er hjulpet på vej af Jens fra Centre for Educational Development (CED). Planen er at arbejdet fortsætter i foråret.

Stærke kandidater med relevante kompetencer   
***Overgang til arbejdsmarkedet***  
Fra instituttet ønsker man at invitere Danske Tandplejere (DTP) på besøg, hvor en repræsentant fra foreningen skal give kommende tandplejere en introduktion til overenskomst, arbejdet på klinik mv. Arrangementet skal være for alle studerende og ikke kun medlemmer og ske i samarbejde med IOOS.

# Godkendelse: Eksamensplaner for S23

Studienævnet have en kommentar til ændring af én eksamensdato for Klinisk Tandteknik og én for Tandpleje.  
Nævnet drøftede muligheden for, at studerende der ikke består ordinær eksamen på M12, kan gå til reeksamen, når der afholdes sygeeksamen. Emma pointerede, at det ikke altid er hensigtsmæssigt at lade studerende gå ”hurtigt” til reeksamen, da nogen studerende kan have brug for længere tid.   
Nævnet ønsker, at studerende kan få muligheden for at anvende sygeeksamen, som reeksamen. Emma undersøger rammerne herfor. Efter mødet er det afklaret, at det ikke er muligt at anvende sygeeksamen som reeksamen.  
Yderligere kontakter Emma de kursusansvarlige på M3 og M12 for afklaring af, om der skal være en genaflevering af den skriftlige opgave, som ligger til grund for eksamen på hhv. M3 og M12.

# Gensidig orientering

# Emma kunne orientere om, at studieordningen for den nye Klinisk Tandtekniker uddannelse forventes at være godkendt af dekanen primo januar.

# Evt.